Document ID: 32010R0726

РЕГЛАМЕНТ (ЕС) № 726/2010 НА КОМИСИЯТА
от 12 август 2010 година
за изменение на Регламент (ЕО) № 917/2004 относно подробни правила за прилагането на Регламент (ЕО) № 797/2004 на Съвета относно мерките за подобряване на общите условия за производство и търговия с пчелни продукти
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 110 във връзка с член 4 от него,
като има предвид, че:
(1)
В Регламент (ЕО) № 917/2004 на Комисията (2) са установени разпоредбите за прилагане на националните програми в областта на пчеларството, предвидени в Регламент (ЕО) № 1234/2007. Финансовото участие на Общността в тези програми се определя в зависимост от преброяването на пчелите във всяка държава-членка съгласно приложение I към Регламент (ЕО) № 917/2004.
(2)
В съобщенията, изпращани от държавите-членки в съответствие с изискванията на член 1, буква а) от Регламент (ЕО) № 917/2004 и в които се съдържат актуализирани структурни данни за ситуацията в сектора, има промени в броя на пчелните кошери.
(3)
Поради това Регламент (ЕО) № 917/2004 следва да бъде съответно изменен.
(4)
Тъй като член 2, параграф 3 от Регламент (ЕО) № 917/2004 определя 31 август като крайна дата за прилагане на мерките по програмите в областта на пчеларството за годините, за които се отнасят тези мерки, настоящият регламент следва да се прилага, считано от пазарната 2010/2011 година.
(5)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 917/2004 се заменя с текста в приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Той се прилага за първи път към програмите, които обхващат пазарната 2010/2011 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 август 2010 година.

Labels: 7
3
15
6